pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-APEC Health Week first day produces success, meanwhile, exhibition and Thai massage service in place for tomorrow
วันจันทร์ที่ 22 สิงหาคม 2565
APEC Health Week first day produces success, meanwhile, exhibition and Thai massage service in place for tomorrow
August 22, 2022: APEC Health Week officially starts today, packed with many representatives from economic zones attending the meeting under full strict implementation of COVID-19 preventive measures.
August 22, 2022: APEC Health Week officially starts today, packed with many representatives from economic zones attending the meeting under full strict implementation of COVID-19 preventive measures. Deputy prime minister and public health minister Anutin Charnvirakul will preside over public health exhibition tomorrow, with free Thai massage spa service.
Deputy prime minister and public health minister Anutin Charnvirakul expressed his appreciation for today overview meeting, which he said that it runs smoothly under COVID-19 preventive measures. The participants have recognized and followed recommendations to prevent the disease transmission.
The Ministry of Public Health, as a host, has worked closely with other related agencies for providing full security, traffic facilitation and healthcare service to the participants. The first day of the meeting has included two main policy dialogues, which are smart families and Human papillomavirus (HPV) and cervical cancer eradication.
He further added that the exhibition organized by various the ministry’s departments is now ready to represent the country’s great performance on medical hub, medical innovation, outstanding job for public health volunteers fighting against the COVID-19 disease, cannabis for medical treatment, herbal medicine, Thai massage and more. He placed a hope that exhibition officially opened tomorrow will receive welcomed feedbacks from audiences.
For free Thai massage service, it offers short-course massage to neck, shoulder and foot. There are five seats for upper-body massage and more five seats for foot massage, with 80 guests per day as maximum. The massage service is done under the preventive measure against the COVID-19 disease.
He said that the Thai massage is the country’s wisdom, which is not only involved with healthcare, but it has also increased economic value from health and wellness tourism, customized massages like a massage to heal office syndrome, or even spa massage.
The Ministry of Public Health is the host for APEC Health Week, which the event is held at Millennium Hilton Bangkok Hotel in August 22-26.
************************************ 22 August2022
รัฐบาลไทย-ข่าวทำเนียบรัฐบาล-เดินหน้าขยายภูเก็ตแซนด์บ็อกซ์ สู่ พลิกโฉมภูเก็ต
วันอังคารที่ 12 ตุลาคม 2564
เดินหน้าขยายภูเก็ตแซนด์บ็อกซ์ สู่ พลิกโฉมภูเก็ต
วันจันทร์ที่ 11 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี เดินหน้าขยายผลโครงการภูเก็ตแซนด์บ็อกซ์ตามแนวทางพลิกโฉมประเทศไทยโดยจะพลิกโฉมภูเก็ตให้เป็นจุดหมายระดับโลกเน้นนักท่องเที่ยวคุณภาพและการท่องเที่ยวที่ยั่งยืนรวมถึงผู้ที่มา “ทํางานด้วย เที่ยวไปด้วย” ตั้งแต่ไตรมาส 4 ปี 2564-ไตรมาส 1 ปี 2565 โดยคาดว่าจะมีชาวต่างประเทศเดินทางเข้ามาเฉลี่ยไม่น้อยกว่า 5,000 คนต่อวัน และจะสร้างรายได้ไม่น้อยกว่า 60,000 ล้านบาท ทั้งนี้ การดําเนินงานที่ผ่านมาภูเก็ตแซนด์บ็อกซ์ สร้างรายได้กว่า 2,200 ล้านบาท มียอดการจองที่พักตั้งแต่ ก.ค.2564 - ก.พ.2565 รวมกว่า 690,000 วัน Phuket Extension ที่ขยายไปยัง จ.สุราษฎร์ธานี กระบี่ พังงา และ 7 เกาะท่องเที่ยว สร้างรายได้กว่า 12 ล้านบาท และ สมุยพลัสกว่า 66 ล้านบาท
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การรถไฟแห่งประเทศไทยแจ้งความร้องทุกข์ กลุ่มบุคคล บุกรุกทำลายรั้วแผงกั้นในพื้นที่โครงการรถไฟชานเมืองสายสีแดงบริเวณนิคมรถไฟ กม.11 พร้อมขอความร่วมมือประชาชนช่วยสอดส่องดูแลผู้กระทำผิด
วันศุกร์ที่ 15 ตุลาคม 2564
การรถไฟแห่งประเทศไทยแจ้งความร้องทุกข์ กลุ่มบุคคล บุกรุกทําลายรั้วแผงกั้นในพื้นที่โครงการรถไฟชานเมืองสายสีแดงบริเวณนิคมรถไฟ กม.11 พร้อมขอความร่วมมือประชาชนช่วยสอดส่องดูแลผู้กระทําผิด
การถไฟแห่งประเทศไทย (รฟท.) แจ้งความร้องทุกข์ กลุ่มบุคคล บุกรุกทําลายรั้วแผงกั้นในพื้นที่โครงการรถไฟชานเมืองสายสีแดง บริเวณนิคมรถไฟ กม.11 พร้อมขอความร่วมมือประชาชนช่วยสอดส่องดูแลผู้กระทําผิด
การถไฟแห่งประเทศไทย (รฟท.) แจ้งความร้องทุกข์ กลุ่มบุคคล บุกรุกทําลายรั้วแผงกั้นในพื้นที่โครงการรถไฟชานเมืองสายสีแดง บริเวณนิคมรถไฟ กม.11 พร้อมขอความร่วมมือประชาชนช่วยสอดส่องดูแลผู้กระทําผิด
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย เปิดเผยว่า รฟท. ขอความร่วมมือให้ประชาชนช่วยกันสอดส่องดูแล กรณีมีกลุ่มบุคคลเข้ามาบุกรุก ทําลายรั้วแผงกั้นในพื้นที่โครงการรถไฟชานเมืองสายสีแดง บริเวณนิคมรถไฟ กม.11 เพื่อทําเป็นทางลักผ่าน พร้อมกับขอแจ้งเตือน
ให้กลุ่มบุคคลดังกล่าวหยุดพฤติกรรมนี้อย่างเด็ดขาด เพราะการกระทําเช่นนี้ ถือเป็นการทําลายทรัพย์สินทางราชการ มีโทษความผิดทางกฎหมาย ทั้งทางแพ่ง และอาญา ตลอดจนอาจทําให้เกิดอันตรายต่อประชาชนผู้สัญจรไปมาอีกด้วย
ที่ผ่านมา รฟท. ได้ดําเนินการปิดกั้นรั้วพื้นที่โครงการรถไฟชานเมืองสายสีแดง บริเวณนิคมรถไฟ กม.11 พร้อมกับทําป้ายแจ้งประกาศเตือนห้ามบุกรุกไปแล้ว เพื่อดูแลความปลอดภัย ป้องกันไม่ให้มีการรุกล้ําที่ดินในโครงการฯ เพื่อทําเป็นทางลักผ่าน และมิให้บุคคลภายนอกเข้าใช้พื้นที่หรือนํายานพาหนะเข้าไปจอดในเขตโครงการฯ จนอาจก่อให้เกิดอันตราย เนื่องจากในพื้นที่ดังกล่าวได้ใช้ประโยชน์สําหรับงานดูแลระบบไฟฟ้า
อย่างไรก็ตาม ต่อมาพบว่ายังมีกลุ่มบุคคลเข้ามาทําลายแผงรั้วและบุกรุกทําทางลักผ่านซ้ําอีก ซึ่งถือเป็นพฤติกรรมที่เห็นแก่ประโยชน์ส่วนตัว ทําให้เกิดอันตรายต่อสังคมส่วนรวม ตลอดจนมีความเสี่ยงที่อาจทําให้เกิดอุบัติเหตุเป็นอันตรายต่อประชาชนผู้ใช้รถสัญจรไปมาบนถนนสายหลักและผู้ใช้บริการรถไฟ ดังนั้น รฟท. จึงขอประณามและมอบหมายให้เจ้าหน้าที่ที่เกี่ยวข้องแจ้งความร้องทุกข์กับเจ้าหน้าที่ตํารวจเพื่อให้ดําเนินคดีเอาผิดให้ถึงที่สุด พร้อมกับขอความร่วมมือให้ประชาชนช่วยสอดส่องดูแลเพื่อความเป็นระเบียบของสังคม โดยสามารถแจ้งเบาะแสของผู้กระทําความผิดได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจทีมพีอาร์การรถไฟแห่งประเทศไทย
ทั้งนี้ รฟท. ได้คํานึงถึงความสะดวกและความปลอดภัยของประชาชนที่พักอาศัยอยู่ในบริเวณนิคมรถไฟ กม.11 รวมถึงผู้ใช้ยวดยานพาหนะสัญจรไปมา โดยได้มีการสร้างสะพานลอยข้ามถนน พร้อมระบบไฟฟ้าส่องสว่างให้บริการแก่ผู้ที่ต้องการเดินทางจากนิคมรถไฟ กม. 11 ไปใช้บริการต่อที่รถไฟชานเมืองสายสีแดง รวมถึงประชาชนที่ผู้สัญจรไปมาละแวกใกล้เคียงให้เกิดความสะดวกและปลอดภัย โดยไม่ต้องเดินผ่านในพื้นที่ดังกล่าวด้วย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงผู้หายป่วยแล้ว อาจพบภาวะลองโควิด (Long Covid) แนะ สธ. ให้ความรู้แก่ประชาชน รวมทั้งสามารถปรึกษาและรักษา โดยเบิกจ่ายค่ารักษาตามสิทธิได้
วันจันทร์ที่ 15 สิงหาคม 2565
โฆษกรัฐบาลเผย นายกฯ ห่วงผู้หายป่วยแล้ว อาจพบภาวะลองโควิด (Long Covid)  แนะ สธ. ให้ความรู้แก่ประชาชน   รวมทั้งสามารถปรึกษาและรักษา โดยเบิกจ่ายค่ารักษาตามสิทธิได้
โฆษกรัฐบาลเผย นายกฯ ห่วงผู้หายป่วยแล้ว อาจพบภาวะลองโควิด (Long Covid)  แนะ สธ. ให้ความรู้แก่ประชาชน   รวมทั้งสามารถปรึกษาและรักษา โดยเบิกจ่ายค่ารักษาตามสิทธิได้
วันนี้ (15 ส.ค. 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยรายงานสถานการณ์การแพร่ระบาดของโควิด-19 ประจําวันว่า พบผู้ติดเชื้อโควิด-19 ผู้ป่วยรายใหม่ (15 สิงหาคม 2565) ผู้ป่วยรายใหม่ (รักษาตัวใน รพ.) จํานวน 1,663 ราย จําแนกเป็น ผู้ป่วยในประเทศ 1,663 ราย ผู้ป่วยมาจากต่างประเทศ 0 ราย ผู้ป่วยสะสม 2,398,653 ราย (ตั้งแต่ 1 มกราคม 2565) หายป่วยกลับบ้าน 2,335 ราย หายป่วยสะสม 2,401,480 ราย (ตั้งแต่ 1 มกราคม 2565) ผู้ป่วยกําลังรักษา 20,256 ราย เสียชีวิต 30 ราย เสียชีวิตสะสม 10,160 ราย (ตั้งแต่ 1 มกราคม 2565) จํานวนผู้ป่วยปอดอักเสบ รักษาตัวอยู่ในโรงพยาบาล 937 ราย ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากกระทรวงสาธารณสุข ความห่วงใยถึงผู้หายป่วยแล้ว อาจพบภาวะลองโควิด (Long Covid) ซึ่งเป็นภาวะที่พบในผู้ป่วยที่เคยเป็นโควิด-19 และรักษาจนหายแล้ว มอบหมายให้กระทรวงสาธารณสุข ประชาสัมพันธ์ ให้ความรู้เพื่อให้ประชาชนสามารถดูแลตนเองหากเกิดภาวะดังกล่าว เช่น เหนื่อยง่าย อ่อนเพลีย สมองล้า หัวตื้อ (brain fog) หายใจติดขัด และอาจมีอาการอื่น ๆ ประกอบ เช่น เจ็บหน้าอก ปวดศีรษะ ท้องเสีย อย่างไรก็ตามอาการลองโควิด (Long Covid) จะค่อย ๆ ดีขึ้นตามระยะเวลา
โฆษกประจําสํานักนายกรัฐมนตรี เปิดเผยสําหรับผู้สงสัยว่ามีอาการ Long Covid ในกทม. สามารถสอบถามและเข้ารับบริการ ปรึกษา ผ่านคลินิก (Long Covid) ติดตามอาการแบบ One Stop Service ผ่านศูนย์ BFC ทั้ง 9 แห่ง ได้แก่ โรงพยาบาลตากสิน โรงพยาบาลลาดกระบัง โรงพยาบาลสิรินธร โรงพยาบาลเจริญกรุงประชารักษ์ โรงพยาบาลราชพิพัฒน์ โรงพยาบาลผู้สูงอายุบางขุนเทียน โรงพยาบาลกลาง โรงพยาบาลหลวงพ่อทวีศักดิ์ ชุตินธฺโร อุทิศ และ โรงพยาบาลเวชการุณย์รัศมิ์ หรือบริการผ่าน App "หมอ กทม." ซึ่งจะครอบคลุมการให้คําปรึกษา การตรวจประเมิน การส่งตรวจทางห้องปฏิบัติการหรือตรวจพิเศษ การวินิจฉัย การดูแลรักษา ติดตามอาการ รวมถึงการส่งต่อแพทย์ผู้เชี่ยวชาญเฉพาะทาง (ในกรณีจําเป็น) โดยเบิกจ่ายค่ารักษาตามสิทธิของผู้ป่วยได้
รัฐบาลไทย-ข่าวทำเนียบรัฐบาล-บขส. ลดค่าโดยสาร 10% ทุกเส้นทางทุกที่นั่ง เมื่อซื้อผ่าน E-Ticket และเว็บไซต์ เดินทางช่วงปีใหม่ 2565
วันอังคารที่ 21 ธันวาคม 2564
บขส. ลดค่าโดยสาร 10% ทุกเส้นทางทุกที่นั่ง เมื่อซื้อผ่าน E-Ticket และเว็บไซต์ เดินทางช่วงปีใหม่ 2565
.....
บริษัท ขนส่ง จํากัด (บขส.) โดยกระทรวงคมนาคม จัดโครงการ "บขส. ส่งความสุขปีใหม่ 2565" เพื่อช่วยแบ่งเบาภาระค่าใช้จ่ายในการเดินทางและสนับสนุนให้ประชาชนสามารถเดินทางได้สะดวกยิ่งขึ้น ภายใต้มาตรฐานความปลอดภัยด้านสุขอนามัย SHA Plus และจัดการเดินรถตามมาตรการสาธารณสุข โดยมอบสิทธิ์ส่วนลดค่าโดยสาร 10% ทุกเส้นทางทุกที่นั่ง ใช้เดินทางได้ตั้งแต่วันที่ 20 ธ.ค. 64 - 20 ม.ค. 65
.
เงื่อนไขการใช้สิทธิ์
- ส่วนลดค่าโดยสารเฉพาะผู้ที่จองตั๋วโดยสารผ่านช่องทาง Application "E-Ticket" และเว็บไซต์จองตั๋ว บขส.https://tcl99web.transport.co.th/
- ส่วนลดค่าโดยสาร 10% ไม่รวมค่าธรรมเนียม และไม่สามารถใช้ส่วนลดนี้ร่วมกันรายการส่วนลดประเภทอื่น ๆ ได้
- ไม่สามารถแลกเป็นเงินสด เปลี่ยนแปลง หรือคืนตั๋วโดยสารได้ทุกกรณี
.
สอบถามข้อมูลเพิ่มเติมได้ที่ บขส. Call center 1490 ตลอด 24 ชั่วโมง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เพลงพระราชนิพนธ์ “ในหลวงรัชกาลที่ 9” กระหึ่มทั่วไทย 5 ธันวาคม อว. จัดแสดง “ดนตรี อว.เทิดพระเกียรติ ธ สถิตย์ในดวงใจ ไทยนิรันดร์”เพื่อแสดงความจงรักภักดีและน้อมรำลึก
วันพฤหัสบดีที่ 9 ธันวาคม 2564
เพลงพระราชนิพนธ์ “ในหลวงรัชกาลที่ 9” กระหึ่มทั่วไทย 5 ธันวาคม อว. จัดแสดง “ดนตรี อว.เทิดพระเกียรติ ธ สถิตย์ในดวงใจ ไทยนิรันดร์”เพื่อแสดงความจงรักภักดีและน้อมรําลึก
เพลงพระราชนิพนธ์ “ในหลวงรัชกาลที่ 9” กระหึ่มทั่วไทย 5 ธันวาคม อว. จัดแสดง “ดนตรี อว.เทิดพระเกียรติ ธ สถิตย์ในดวงใจ ไทยนิรันดร์”เพื่อแสดงความจงรักภักดีและน้อมรําลึก
เมื่อวันที่ 5 ธ.ค.กระทรวงการอุดมศึกษา วิทยาศาสตร์ วิจัยและนวัตกรรม (อว.) โดยสํานักงานการวิจัยแห่งชาติ(วช.) จัดแสดง “ดนตรี อว.เทิดพระเกียรติ ธ สถิตในดวงใจ ไทยนิรันดร์” ที่ลานพาร์คพารากอน กทม.มี ศ.(พิเศษ) ดร.เอนก เหล่าธรรมทัศน์ รมว.อว.เป็นประธาน โดยจัดพร้อมกับสถาบันอุดมศึกษาทั่วประเทศ 48 แห่งทั่วประเทศเพื่อแสดงความจงรักภักดีและน้อมรําลึกในพระมหากรุณาธิคุณเนื่องในวันคล้ายวันพระราชสมภพพระบาทสมเด็จพระบรมชนกาธิเบศ มหาภูมิพลอดุลยเดชมหาราชบรมนาถบพิตร รวมถึงส่งมอบความสุขให้คนไทยทั่วประเทศผ่านบทเพลงพระราชนิพนธ์ โดยที่ลานพาร์คพารากอน มีวงดนตรี แจ๊สบิ๊กแบนด์ จากมหาวิทยาลัยมหิดล มาบรรเลงเพงพระราชนิพนธ์โดยมีประชาชนเข้าร่วมงานอย่างคับคั่ง
ศ.(พิเศษ) ดร.เอนก กล่าวว่า ในหลวงรัชกาลที่ 9 ทรงเป็นสังคีตกวีและนักดนตรีที่ชาวโลกยกย่อง และเป็นที่รักยิ่งของปวงชนชาวไทย ทรงเป็นต้นแบบของการสร้างความสุขแก่ผู้ฟัง ด้วยทรงนิพนธ์บทเพลงหลายบทเพลง เพื่อสร้างแรงบันดาลใจและความสุข อาทิ เพลงพรปีใหม่ ให้ตราตรึงอยู่ในใจของประชาชนจนถึงปัจจุบัน โดย อว.จะจัดแสดงต่อเนื่อง 15 วันตั้งแต่ วันที่ 5-19 ธ.ค.นี้ โดยวันที่ 8-12 ธ.ค.จะไปจัดที่ไอคอนสยาม ริเวอร์พาร์คและวันที่ 13-19 ธ.ค.แสดงที่ลานหน้าเซ็นทรัลเวิล์ด
รมว.อว.กล่าวต่อว่า กระทรวง อว.นอกจากจะทําหน้าที่ให้ความรู้ ทําวิจัย ทํานวัตกรรมและประดิษฐกรรมต่างๆ แล้ว เรายังทํางานศิลปะ โดยเฉพาะดนตรีที่มีอยู่มากมายหลากหลายประเภทในมหาวิทยาลัยต่างๆ ทั่วประเทศ มหกรรมดนตรี อว.เทิดพระเกียรติฯ ครั้งนี้ จะทําให้คนไทยได้เห็นฝีมือนักศึกษาด้านดนตรีของเราว่ามีความสามารถเพียงใด และยังแสดงให้เห็นว่า อว. มีของดีและสิ่งดีๆ อยู่ไม่น้อย ทั้งด้านวิทยาศาสตร์และศิลปศาสตร์
“เพลงที่นํามาบรรเลงทั้งหลายเหล่านี้ จะทําให้เราได้รําลึกถึงพระปรีชาสามารถในด้านการดนตรีพร้อมสํานึกในพระมหากรุณาธิคุณของพระองค์ท่าน และพระองค์ท่านจะยังคงสถิตย์กับเราตลอดไป” รมว.อว.กล่าว
ขณะที่ในต่างจังหวัดบรรยากาศก็คึกคักกระหึ่มไปด้วยเสียงเพลงพระราชนิพนธ์ อาทิอาทิ ม.เชียงใหม่ จัดดนตรี อว.เทิดพระเกียรติลมหนาว ที่บริเวณลานน้ําพุศาลาธรรม ม.นเรศวร ขับร้องประสานเสียงเพลงพระราชนิพนธ์ ณ ลานพระบรมราชานุสาวรีย์สมเด็จพระนเรศวรมหาราช มรภ.ลําปาง ร่วมกับ อว.ส่วนหน้า จ.ลําปาง จัดแสดงดนตรี ณ ข่วงวัฒนธรรม สํานักศิลปะและวัฒนธรรม มรภ.ลําปาง มรภ.ยะลา ร่วมกับ อว.ส่วนหน้า จ.ยะลา จัดแสดงดนตรีพื้นบ้านบรรเลงเพลงพระราชนิพนธ์ ที่หอประชุมเฉลิมพระเกียรติ50 พรรษา ม.นราธิวาสราชนครินทร์ ร่วมกับ อว.ส่วนหน้า จ.นราธิวาส จัดแสดงดนตรีตั้งแต่เวลา 16.30-19.30 น. ณ สวนกรมหลวงนราธิวาสราชนครินทร์ เทศบาลเมืองนราธิวาส, ส่วนมรภ.เชียงราย จัดแสดงดนตรีเวลา 17.00-19.00 น. ที่ มรภ.เชียงราย เป็นต้น
รัฐบาลไทย-ข่าวทำเนียบรัฐบาล-ครม.เห็นชอบในหลักการร่างข้อเสนอการปรับลดบัญชีจระเข้น้ำจืดพันธุ์ไทยจากบัญชี 1 สู่บัญชี 2 ในการประชุมภาคีอนุสัญญา CITES สามารถส่งออกจระเข้โดยจะต้องมีใบอนุญาตส่งออก
วันอังคารที่ 14 มิถุนายน 2565
ครม.เห็นชอบในหลักการร่างข้อเสนอการปรับลดบัญชีจระเข้น้ําจืดพันธุ์ไทยจากบัญชี 1 สู่บัญชี 2 ในการประชุมภาคีอนุสัญญา CITES สามารถส่งออกจระเข้โดยจะต้องมีใบอนุญาตส่งออก
ครม.เห็นชอบในหลักการร่างข้อเสนอการปรับลดบัญชีจระเข้น้ําจืดพันธุ์ไทยจากบัญชี 1 สู่บัญชี 2 ในการประชุมภาคีอนุสัญญา CITES สามารถส่งออกจระเข้โดยจะต้องมีใบอนุญาตส่งออก ใบอนุญาตให้เพาะพันธุ์จระเข้ และใบอนุญาตให้ค้าจระเข้
วันที่ 14 มิถุนายน 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบในหลักการร่างข้อเสนอการปรับลดบัญชีจระเข้น้ําจืดพันธุ์ไทย (Crocodylus siamensis) โดยกระทรวงเกษตรและสหกรณ์ต้องจัดส่งร่างข้อเสนอดังกล่าวต่อสํานักเลขาธิการอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์(CITES) เพื่อเสนอเข้าวาระการประชุมภาคีอนุสัญญา CITES ครั้งที่ 19 ภายในวันที่ 17 มิถุนายน 2565 นี้ ซึ่งหากมีความจําเป็นต้องปรับปรุงแก้ไขร่างข้อเสนอฯดังกล่าว ที่ไม่ใช่สาระสําคัญหรือไม่ขัดต่อผลประโยชน์ของประเทศไทย ขอให้เป็นดุลยพินิจของอธิบดีกรมประมงเป็นผู้พิจารณา โดยไม่ต้องนํากลับมาเสนอครม.ใหม่
ทั้งนี้จระเข้น้ําจืดพันธุ์ไทย เป็นสัตว์ป่าคุ้มครองชนิดที่เพาะพันธุ์ได้ และอยู่ในบัญชี 1 ตามอนุสัญญาCITES ซึ่งเป็นบัญชีสําหรับชนิดพันธุ์ของสัตว์ป่าและพืชป่าที่มีสถานภาพใกล้สูญพันธุ์มาตั้งแต่ปี 2518 เนื่องจากประชากรจระเข้ตามธรรมชาติในประเทศไทยมีจํานวนน้อย แต่ปัจจุบันมีมากกว่า 100 ตัว ต่อมาประเทศไทยเริ่มมีการเพาะพันธุ์จระเข้และมีการค้าขายกันเพิ่มมากขึ้น ดังนั้นในปี 2556 ในการประชุมภาคีอนุสัญญาCITES ครั้งที่16 ประเทศไทยจึงขอเสนอปรับลดบัญชีจระเข้น้ําจืดพันธุ์ไทยจากบัญชี 1 ตามอนุสัญญาCITES เป็นบัญชี 2 เพื่ออํานวยความสะดวกในการส่งออกจระเข้ไปยังต่างประเทศ แต่ข้อเสนอครั้งนั้นไม่ได้รับความเห็นชอบจากที่ประชุม เนื่องจากประเทศภาคีสมาชิกบางประเทศคือสหรัฐอเมริกาและแคนาดา มีความกังวลต่อจํานวนประชากรจระเข้น้ําจืดของไทยในธรรมชาติ
อย่างไรก็ตามข้อเสนอการปรับลดบัญชีจระเข้น้ําจืดพันธุ์ไทยครั้งใหม่นี้ ได้มีการเพิ่มและปรับปรุงข้อมูลในส่วนแนวทางการคุ้มครองจระเข้ตามธรรมชาติของประเทศไทยเพื่อป้องกันไม่ให้เกิดภัยคุกคามต่อจระเข้ตามธรรมชาติ เป็นต้น เพื่อให้ประเทศภาคีอนุสัญญา CITES มั่นใจว่าจระเข้ตามธรรมชาติจะได้รับการคุ้มครอง และจะไม่มีการทําการค้าโดยเด็ดขาด และการค้าจระเข้จะมาจากฟาร์มเพาะพันธุ์ของเกษตรกรที่ได้รับอนุญาตแล้วเท่านั้น
น.ส.ไตรศุลีกล่าวว่า ความแตกต่างระหว่างบัญชี 1 และบัญชี 2 ตามอนุสัญญา CITES คือ บัญชี 1 จะระบุชนิดพันธุ์ของสัตว์ป่าและพืชป่าที่มีสภาพใกล้สูญพันธุ์ ห้ามมีการส่งออกเพื่อวัตถุประสงค์ทางการค้า แต่หากชนิดพันธุ์ดังกล่าวสามารถเพาะพันธุ์และมีศักยภาพในการค้าขายเชิงพาณิชย์ได้ให้สามารถส่งออกได้ ภายใต้เงื่อนไขคือ ต้องเป็นฟาร์มที่ขึ้นทะเบียนกับสํานักเลขาธิการ CITES แล้ว และต้องขอใบอนุญาตส่งออก ใบอนุญาตให้เพาะพันธุ์จระเข้ และใบอนุญาตให้ค้าจระเข้เช่นเดียวกับบัญชี 2 ส่วนบัญชี 2 เป็นชนิดพันธุ์ของสัตว์ป่าและพืชป่าที่มีสถานภาพยังไม่ใกล้สูญพันธุ์ สามารถส่งออกเพื่อวัตถุประสงค์ทางการค้าได้ โดยจะต้องมีใบอนุญาตส่งออก ใบอนุญาตให้เพาะพันธุ์จระเข้ และใบอนุญาตให้ค้าจระเข้ โดยไม่ต้องขึ้นทะเบียนฟาร์มกับสํานักเลขาธิการCITES
รัฐบาลไทย-ข่าวทำเนียบรัฐบาล-รัฐบาลแจงคืบหน้ามาตรการลดภาระค่าใช้จ่ายด้านการศึกษา โอนแล้ว 2.17 หมื่นล้าน เร่งเยียวยานักเรียน-นักศึกษา
วันพุธที่ 1 กันยายน 2564
รัฐบาลแจงคืบหน้ามาตรการลดภาระค่าใช้จ่ายด้านการศึกษา  โอนแล้ว 2.17 หมื่นล้าน เร่งเยียวยานักเรียน-นักศึกษา
รัฐบาลแจงคืบหน้ามาตรการลดภาระค่าใช้จ่ายด้านการศึกษา  โอนแล้ว 2.17 หมื่นล้าน เร่งเยียวยานักเรียน-นักศึกษา
นางสาวรัชดา ธนาดิเรก รองโฆษกประจําสํานักนายกรัฐมนตรีกล่าวว่า ตามที่รัฐบาลมีมาตรการให้ความช่วยเหลือภาระค่าใช้จ่ายด้านการศึกษาของนักเรียนและนักศึกษาในช่วงการแพร่ระบาดโควิด-19 ขณะนี้ กระทรวงการอุดมศึกษา วิทยาศาสตร์ วิจัยและนวัตกรรม (อว.) และกระทรวงศึกษาธิการ (ศธ.) ได้ดําเนินการ โดยมีความคืบหน้าดังนี้
กระทรวงการอุดมศึกษาฯ ได้เริ่มการเบิกจ่ายเงินสําหรับโครงการ “อว.ลดค่าเทอม” แล้วตั้งแต่ 26 ส.ค.64 สําหรับมหาวิทยาลัยและสถาบันที่ได้จัดส่งข้อมูลผ่านการตรวจสอบและยืนยันความถูกต้อง ขณะนี้มีจํานวน 29 แห่ง รวมเป็นเงิน 2,250 ล้านบาท ซึ่งมหาวิทยาลัย/สถาบันอุดมศึกษาจะนําไปใช้ลดค่าเทอมและค่าธรรมเนียมการศึกษาภาคเรียนที่ 1/2564 ในสัดส่วนเงินสนับสนุนจากรัฐบาลตามหลักเกณฑ์และวิธีการ ซึ่งทางกระทรวงฯ ได้เร่งติดตามและตรวจสอบระบบการเบิกจ่ายเงินอย่างใกล้ชิด เงินทุกบาทที่รัฐบาลสนับสนุน ต้องถึงมือนิสิตนักศึกษา คืนให้กับคนที่ได้ชําระค่าเทอมและค่าธรรมเนียมการศึกษาไปแล้ว หรือใช้ลดค่าเทอมและค่าธรรมเนียมการศึกษาสําหรับผู้ที่กําลังจะชําระเงิน โดยมหาวิทยาลัยไม่เก็บเงินดังกล่าวไว้แต่อย่างใด ทั้งนี้ ได้ขอความร่วมมือมหาวิทยาลัยและสถาบันอุดมศึกษาทุกแห่งให้เร่งตรวจสอบและยืนยันข้อมูลนักศึกษาส่งมาที่กระทรวงโดยเร็ว เพื่อดําเนินการอนุมัติเบิกจ่ายแก่สถาบันที่เหลือ อีกประมาณ 100 กว่าแห่ง ให้เป็นไปตามเป้าหมายและกรอบระยะเวลาต่อไป
ส่วนการจ่ายเงินเยียวยาผู้ปกครองและนักเรียน จํานวน 2,000 บาท กระทรวงศึกษาธิการ ได้รับงบประมาณ จํานวน 1.95 หมื่นล้านบาท สําหรับเด็กนักเรียน 9.79 ล้านคน เมื่อ 30 ส.ค.ที่ผ่านมา และทําการจัดสรรไปยังหน่วยงานที่กํากับดูแลแล้ว ได้แก่ สํานักงานคณะกรรมการส่งเสริมการศึกษาเอกชน (สช.) สํานักงานส่งเสริมการศึกษานอกระบบและการศึกษาตามอัธยาศัย (กศน.) สํานักงานคณะกรรมการการอาชีวศึกษา (สอศ.) สํานักงานคณะกรรมการการศึกษาขั้นพื้นฐาน (สพฐ.) โดยแต่ละสํานักงาน จะโอนเงินไปให้โรงเรียนภายใต้สังกัดต่อไป และโรงเรียนจะโอนเงินหรือจ่ายเป็นเงินสด (หากไม่สามารถโอนเงินได้) ถึงมือผู้ปกครองตั้งแต่วันที่ 1-7 ก.ย. ทั้งนี้ ผู้ปกครองที่ไม่ได้รับเงินภายในเวลาดังกล่าว ขอให้ติดต่อโรงเรียนที่บุตรหลานศึกษาอยู่ หรือโทร หมายเลข 1579 / 1693
“นายกรัฐมนตรีกําชับให้ทั้งสองกระทรวง ติดตามตรวจสอบระบบการจ่ายเงินอย่างใกล้ชิด ทุกขั้นตอน ไม่ให้มีการทุจริต ให้เป็นไปอย่างโปร่งใส และต้องถึงมือผู้ปกครองนักเรียน และนักศึกษาอย่างครบถ้วน” นางสาวรัชดา กล่าว
............................
รัฐบาลไทย-ข่าวทำเนียบรัฐบาล-กรมทางหลวงชนบทประชุมรับฟังความเห็นโครงการก่อสร้างกำแพงป้องกันการกัดเซาะบนถนน สาย อบ.3021 จังหวัดอุบลราชธานี
วันอังคารที่ 8 มีนาคม 2565
กรมทางหลวงชนบทประชุมรับฟังความเห็นโครงการก่อสร้างกําแพงป้องกันการกัดเซาะบนถนน สาย อบ.3021 จังหวัดอุบลราชธานี
เตรียมพร้อมรับมืออุทกภัยในระยะยาวอย่างมีประสิทธิภาพ และอํานวยความสะดวกปลอดภัยในการสัญจรทุกฤดูกาล ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 7 (อุบลราชธานี) ประชุมรับฟังความคิดเห็นของประชาชน เกี่ยวกับโครงการก่อสร้างกําแพงคอนกรีตป้องกันการกัดเชาะ (Slope Protection) บริเวณถนนทางหลวงชนบทสาย อบ.3021 แยกทางหลวงแผ่นดินหมายเลข 202 บ้านนาเจริญ อําเภอเขมราฐ จังหวัดอุบลราชธานี (ช่วง กม. ที่ 2+398 - 2+545 และช่วง กม. ที่ 2+584 - 2+697) เพื่อให้ประชาชนที่มีส่วนเกี่ยวข้องได้รับทราบเกี่ยวกับโครงการและมีส่วนร่วมในการแสดงความคิดเห็นหรือข้อเสนอแนะก่อนดําเนินการก่อสร้าง ซึ่งจะเป็นประโยชน์ต่อการดําเนินโครงการให้สอดคล้องกับความต้องการของประชาชน พร้อมร่วมลงนามในบันทึกความร่วมมือ 3 ฝ่าย ณ ศาลากลางบ้านนายูง อําเภอเขมราฐ จังหวัดอุบลราชธานี และเนื่องมาจากพื้นที่ดังกล่าวมักได้รับผลกระทบจากฝนตกหนักตามฤดูกาลทุกปี การก่อสร้างกําแพงคอนกรีตป้องกันการกัดเซาะจึงจะช่วยชะลอกระแสน้ําและป้องกันความเสียหายต่อโครงสร้างทางในกรณีเกิดเหตุอุทกภัยในอนาคต ช่วยให้ประชาชนสามารถสัญจรในเส้นทางดังกล่าวได้อย่างสะดวกปลอดภัยในทุกฤดูกาล ซึ่งเป็นไปตามนโยบายนายศักดิ์สยาม ชิดชอบ รัฐมนตรีว่าการกระทรวงคมนาคม ที่มอบหมายให้หน่วยงานในสังกัดจัดหาแนวทางหรือมาตรการเตรียมพร้อมป้องกันและแก้ไขปัญหาอุทกภัยในระยะยาวอย่างมีประสิทธิภาพ เพื่อป้องกันผลกระทบต่อเส้นทางในโครงข่ายและความปลอดภัยของผู้ใช้เส้นทาง ปัจจุบันโครงการดังกล่าวอยู่ระหว่างเตรียมนําเครื่องจักรเข้าพื้นที่เพื่อดําเนินการก่อสร้างและคาดว่าจะแล้วเสร็จกลางปี 2565
รัฐบาลไทย-ข่าวทำเนียบรัฐบาล-ครม.เห็นชอบเพิ่มเงินอุดหนุนค่าใช้จ่ายรายบุคคลแก่นักเรียนพิการโรงเรียนเอกชน สังกัดกระทรวงศึกษา ทั้งระดับสามัญและปวช.
วันอังคารที่ 15 กุมภาพันธ์ 2565
ครม.เห็นชอบเพิ่มเงินอุดหนุนค่าใช้จ่ายรายบุคคลแก่นักเรียนพิการโรงเรียนเอกชน สังกัดกระทรวงศึกษา ทั้งระดับสามัญและปวช.
ครม.เห็นชอบเพิ่มเงินอุดหนุนค่าใช้จ่ายรายบุคคลแก่นักเรียนพิการโรงเรียนเอกชน สังกัดกระทรวงศึกษา ทั้งระดับสามัญและปวช.
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 15 กุมภาพันธ์ 2565 ว่า ปัจจุบันอัตราเงินอุดหนุนค่าใช้จ่ายรายบุคคลที่อุดหนุนให้แก่นักเรียนพิการในโรงเรียนเอกชนต่ํากว่าเงินอุดหนุนที่นักเรียนภาครัฐได้รับ เนื่องจากการอุดหนุนในส่วนของเงินสมทบที่เป็นเงินเดือนครูโรงเรียนเอกชนยังใช้สัดส่วนครูต่อนักเรียนพิการเท่ากับโรงเรียนทั่วไป คือระดับก่อนประถมและประถมศึกษา ใช้ครู 1 คน ต่อนักเรียน 25 คน ระดับมัธยมศึกษาใช้ครู 1 คน ต่อนักเรียน 20 คน ขณะที่สัดส่วนข้าราชการครูในโรงเรียนสอนคนพิการของรัฐ กําหนดสัดส่วนความบกพร่องทางการมองเห็น การได้ยิน ทางร่างกาย ใช้ครู 1 คน ต่อนักเรียนพิการ 5 คน บกพร่องทางสติปัญญาใช้ครู 1 คน ต่อนักเรียนพิการ 4 คน และออทิสติก ใช้ครู 1 คน ต่อนักเรียนพิการ 3 คน จึงส่งผลให้โรงเรียนเอกชนมีภาระด้านเงินเดือนครูสูงกว่าโรงเรียนทั่วไป
ดังนั้น เพื่อเป็นการแก้ปัญหาดังกล่าว ครม.จึงมีมติเห็นชอบปรับเพิ่มอัตราเงินอุดหนุนรายบุคคลสําหรับนักเรียนพิการในโรงเรียนเอกชน ประเภทสามัญศึกษา สังกัดสํานักงานคณะกรรมการส่งเสริมการศึกษาเอกชน (สช.) และโรงเรียนเอกชนประเภทอาชีวศึกษา สังกัดสํานักงานคณะกรรมการการอาชีวศึกษา (สอศ.) ในปีงบประมาณ 2566 รวมทั้งสิ้น 118.74 ล้านบาท แบ่งเป็นประเภทสามัญศึกษา จํานวน 106.61 ล้านบาท และประเภทอาชีวศึกษา จํานวน 12.13 ล้านบาท โดยปรับเพิ่มค่าจ้างครูและผู้ช่วยครูในการจัดการศึกษาขั้นพื้นฐานสําหรับนักเรียนพิการของโรงเรียนเอกชน ตามที่กระทรวงศึกษาธิการเสนอ ดังนี้
1.ประเภทสามัญศึกษา แบ่งเป็น (1)ระดับก่อนประถมศึกษาและประถมศึกษา คิดสัดส่วนครู 1 คน ต่อนักเรียนพิการ 10 คน ทําให้ครูได้รับค่าจ้างเพิ่มขึ้น 18,060 บาท จากอัตราเดิม 7,224 บาท รวมเงินเดือนที่ครูได้รับทั้งสิ้น 25,284 บาท (2)ระดับมัธยมศึกษา คิดสัดส่วนครู 1 คน ต่อนักเรียนพิการ 15 คน ทําให้ครูได้รับค่าจ้างเพิ่มขึ้น 12,040 บาท จากอัตราเดิม 9,032 บาท รวมเงินเดือนที่ครูได้รับทั้งสิ้น 21,072 บาท
2.ประเภทอาชีวศึกษา (ระดับ ปวช.) คิดสัดส่วนครู 1 คน ต่อนักเรียนพิการ 15 คน ทําให้ครูทั้งแบบประจําและไป-กลับ ได้รับค่าจ้างเพิ่มขึ้น 3,457 บาท จากอัตราเดิม 8,528 บาท รวมเงินเดือนที่ครูได้รับทั้งสิ้น 12,040 บาท
3.ผู้ช่วยครูทุกระดับทั้งประเภทสามัญศึกษาและอาชีวศึกษา (ระดับ ปวช.) คิดสัดส่วนครู 1 คน ต่อนักเรียนพิการ 15 คน เฉลี่ยเงินเดือนที่ได้รับ 7,200 บาท (จากเดิมที่ไม่มีเงินอุดหนุนค่าจ้างผู้ช่วยครู)
นางสาวรัชดา กล่าวด้วยว่า การปรับเพิ่มอัตราเงินอุดหนุนรายบุคคลสําหรับนักเรียนพิการในโรงเรียนเอกชน ในครั้งนี้ เพื่อให้การจัดการศึกษาสําหรับนักเรียนพิการในโรงเรียนเอกชน ซึ่งส่วนใหญ่จะเป็นการจัดการศึกษาในรูปแบบมูลนิธิและโรงเรียนเอกชนการกุศล ได้มีการพัฒนาคุณภาพการศึกษาให้ได้มาตรฐานมากยิ่งขึ้น และสามารถต่อยอดพัฒนาศักยภาพของนักเรียนพิการได้อย่างเต็มที่ เมื่อผู้พิการสําเร็จการศึกษาจะได้นําความรู้และทักษะไปประกอบอาชีพและอยู่ร่วมกับคนในสังคมได้อย่างมีความสุข
--------------------------
รัฐบาลไทย-ข่าวทำเนียบรัฐบาล-รมว.เฉลิมชัย มอบกรมชลประทาน เตรียมแผนบริหารจัดการน้ำในพื้นที่จังหวัดปทุมธานี
วันพฤหัสบดีที่ 30 กันยายน 2564
รมว.เฉลิมชัย มอบกรมชลประทาน เตรียมแผนบริหารจัดการน้ําในพื้นที่จังหวัดปทุมธานี
รมว.เฉลิมชัย มอบกรมชลประทาน เตรียมแผนบริหารจัดการน้ําในพื้นที่จังหวัดปทุมธานี รองรับปริมาณน้ําในแม่น้ําเจ้าพระที่เพิ่มสูงขึ้น ปัจจุบันยังไม่มีผลกระทบต่อพื้นที่กรุงเทพฯ และปริมาณฑล
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่ติดตามสถานการณ์น้ําของลุ่มน้ําเจ้าพระยา ณ ชุมชนวัดน้ําวน ตําบลบางเดื่อ อําเภอเมือง จังหวัดปทุมธานี โดยได้พบปะพูดคุยและมอบสิ่งของให้กับชุมชนนอกคันกั้นน้ําบริเวณชุมชนวัดน้ําวน และติดตามสถานการณ์น้ํา บริเวณริมสองฝั่งแม่น้ําเจ้าพระยา จากบริเวณท่าเรือวัดน้ําวน จนถึงท่าเรือกรมชลประทาน สามเสน ว่า จากสภาพอากาศที่มีฝนที่ตกหนักในหลายพื้นที่ทางตอนบนของลุ่มน้ําเจ้าพระยา ส่งผลให้มีน้ําท่าปริมาณมากจากลําน้ําสาขาไหลลงสู่แม่น้ําเจ้าพระยา ทําให้มีระดับน้ําเพิ่มสูงขึ้น ซึ่งจังหวัดปทุมธานี มีพื้นที่ส่วนใหญ่เป็นที่ราบลุ่มริมสองฝั่งแม่น้ําโดยมีแม่น้ําเจ้าพระยาไหลผ่านใจกลางจังหวัดในเขตอําเภอเมืองปทุมธานีและอําเภอสามโคก ทําให้พื้นที่ของจังหวัดปทุมธานีถูกแบ่งออกเป็น 2 ส่วน คือ ฝั่งตะวันตกของจังหวัดหรือบนฝั่งขวาของแม่น้ําเจ้าพระยา กับฝั่งตะวันออกของจังหวัดหรือบนฝั่งซ้ายของแม่น้ําเจ้าพระยา จึงได้มอบหมายกรมชลประทานให้บริหารจัดการน้ํา เพื่อรองรับปริมาณน้ําที่อาจเพิ่มสูงขึ้นอย่างต่อเนื่อง
ปัจจุบัน (ข้อมูล ณ วันที่ 30 ก.ย. 64) มีปริมาณการระบายน้ําในแม่น้ําเจ้าพระยา จํานวน 2,800 ล้าน ลบ.ม./วินาที ซึ่งยังไม่เกินปริมาณที่กําหนด จึงสามารถสร้างความมั่นใจให้ประชาชนในพื้นที่กรุงเทพฯ และปริมณฑลได้ว่าจะไม่ได้รับผลกระทบจากสถานการณ์น้ําท่วม แต่ประชาชนที่อาศัยอยู่บริเวณริมสองฝั่งแม่น้ําเจ้าพระยา โดยเฉพาะพื้นที่นอกคันกั้นน้ํา ขอให้ติดตามสถานการณ์และเฝ้าระวังอย่างใกล้ชิด
ทั้งนี้ จังหวัดปทุมธานีมีพื้นที่การเกษตรทั้งหมด 0.55 ล้านไร่ อยู่ในเขตพื้นที่ชลประทาน 0.54 ล้านไร่ ซึ่งกรมชลประทาน มีแผนจัดสรรน้ํา 948 ล้าน ลบ.ม. ปัจจุบัน (ข้อมูล ณ วันที่ 29 ก.ย. 64) จัดสรรไปแล้ว 734 ล้าน ลบ.ม. มีแผนการเพาะปลูกข้าว 0.31 ล้านไร่ เพาะปลูกแล้ว 0.24 ล้านไร่ (77%) และเก็บเกี่ยวแล้ว 0.14 ล้านไร่
นอกจากนี้ ยังได้มีแผนการบริหารจัดการน้ําหลาก ปี 2564 โดยมีการเฝ้าระวังจุดเสี่ยงประสบภัยจากน้ําหลาก การบริหารจัดการ (แผนเผชิญเหตุ) โดยมีการควบคุมการระบายน้ําในคลองต่าง ๆ รวมถึงการเตรียมความพร้อม โดยติดตั้งเครื่องสูบน้ําพื้นที่ที่เคยเกิดน้ําท่วมประจําทุกปี จุดละ 1 เครื่อง จํานวน 16 จุด
“ขอยืนยันว่าจากสถานการณ์ในขณะนี้ กระทรวงเกษตรฯ โดยกรมชลประทานสามารถบริหารจัดการน้ําได้ เนื่องจากมีการวางแผนการดําเนินงานไว้ล่วงหน้า อีกทั้งยังมีพื้นที่รับน้ําไว้เป็นแก้มลิง จึงขอให้ประชาชนเชื่อมั่นว่าจะไม่เกิดสถานการณ์น้ําเหมือนปี 54 อย่างแน่นอน" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-โฆษกรัฐบาลวอนผู้ชุมนุมนึกถึงบ้านเมือง หลังราชกิจจานุเบกษาเผยแพร่ประกาศ ฯ ห้ามชุมนุม มีความผิดจำคุก 2 ปี ปรับ 40,000 บาท
วันพฤหัสบดีที่ 5 สิงหาคม 2564
โฆษกรัฐบาลวอนผู้ชุมนุมนึกถึงบ้านเมือง  หลังราชกิจจานุเบกษาเผยแพร่ประกาศ ฯ ห้ามชุมนุม มีความผิดจําคุก 2 ปี ปรับ 40,000 บาท
โฆษกรัฐบาลวอนผู้ชุมนุมนึกถึงบ้านเมือง  หลังราชกิจจานุเบกษาเผยแพร่ประกาศ ฯ ห้ามชุมนุม มีความผิดจําคุก 2 ปี ปรับ 40,000 บาท
วันนี้(5ส.ค.64)นายอนุชาบูรพชัยศรีโฆษกประจําสํานักนายกรัฐมนตรี วอนผู้ที่จะเข้าร่วมกิจกรรมหรือชุมนุมทางการเมืองห่วงใยความปลอดภัยของตนเองครอบครัวชุมชนและบุคคลอื่นทั่วไปรวมทั้งยังมีความผิดทางอาญาโทษจําคุกไม่เกิน2ปีหรือปรับไม่เกิน40,000บาทหรือทั้งจําทั้งปรับตามที่เว็บไซต์ราชกิจจานุเบกษาเผยแพร่ประกาศหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวข้องกับความมั่นคง เรื่องการห้ามชุมนุมการทํากิจกรรมการมั่วสุมที่ก่อให้เกิดการแพร่ระบาดของโรคติดเชื้อไวรัสโคโรนา2019 (โควิด-19) ฉบับที่9ได้มีผลตั้งแต่วันที่3สิงหาคม2564
โฆษกประจําสํานักนายกรัฐมนตรียังเปิดเผยว่าขณะนี้ยังอยู่ในข้อกําหนดของการบริหารสถานการณ์ในฉุกเฉินห้ามการรวมกลุ่มและจํากัดการเคลื่อนที่ของบุคคลเพื่อควบคุมการแพร่ระบาดโควิด-19 ซึ่งกระทรวงสาธารณสุขได้แจ้งเตือนตลอดว่าการที่มีบุคคลจํานวนมากมารวมตัวยิ่งเพิ่มโอกาสในการแพร่/รับเชื้อไวรัสโควิด-19และอาจจะนําปสู่การแพร่ระบาดในครอบครัวหรือชุมชนมากยิ่งขึ้นทําให้การป้องกันและควบคุมการแพร่ระบาดโควิด-19มีปัจจัยเสี่ยงเพิ่มมากขึ้น อย่างไรก็ตามรัฐบาลขอยืนยันว่าประชาชนยังคงมีสิทธิและเสรีภาพในการแสดงออกทางการเมืองอย่างสุจริตและยังสามารถแจ้งข้อร้องเรียนเบาแสะการกระทําผิดถึงนายกรัฐมนตรีโดยตรงผ่านช่องทาง1111 ด้วยจึงอยากขอความร่วมมือจากกลุ่มผู้ชุมนุมรวมทั้งผู้ที่จะเข้าร่วมการชุมนุมอีกครั้งให้คํานึงถึงประเทศชาติและความพยายามของทุกฝ่ายในการควบคุมการแพร่ระบาดไวรัสโควิด-19 เพราะทุกคนคือคนไทยและขอขอบคุณประชาชนส่วนใหญ่ที่ให้ความร่วมมือกับมาตรการต่างๆที่ทางศบค.ประกาศออกมาแล้วก่อนหน้านี้
————
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 12 กันยายน 2564​ พบพนักงานติดเชื้อไวรัส COVID-19 จำนวน​ 11 ราย
วันอาทิตย์ที่ 12 กันยายน 2564
ประกาศ ขสมก. ประจําวันที่ 12 กันยายน 2564​ พบพนักงานติดเชื้อไวรัส COVID-19 จํานวน​ 11 ราย
ประกาศ ขสมก. ประจําวันที่ 12 กันยายน 2564​ พบพนักงานติดเชื้อไวรัส COVID-19 จํานวน​ 11 ราย
1) พนักงานเก็บค่าโดยสารรถธรรมดา สาย 24 เพศหญิง อายุ 25 ปี
2) พนักงานเก็บค่าโดยสารรถปรับอากาศ สาย 62 เพศหญิง อายุ 53 ปี
3) พนักงานเก็บค่าโดยสารรถธรรมดา สาย 70 เพศชาย อายุ 20 ปี
4) พนักงานเก็บค่าโดยสารรถปรับอากาศ สาย 134 เพศหญิง อายุ 36 ปี
5) พนักงานเก็บค่าโดยสารรถปรับอากาศ สาย 145 เพศหญิง อายุ 49 ปี
6) พนักงานเก็บค่าโดยสารรถธรรมดา สาย 24 เพศหญิง อายุ 23 ปี
7) พนักงานเก็บค่าโดยสารรถธรรมดา สาย 97 เพศหญิง อายุ 26 ปี
8) พนักงานเก็บค่าโดยสารรถปรับอากาศ สาย 50 เพศหญิง อายุ 43 ปี
9) พนักงานขับรถโดยสารธรรมดา สาย 97 เพศชาย อายุ 24 ปี
10) พนักงานเก็บค่าโดยสารรถปรับอากาศ สาย 97 เพศหญิง อายุ 55 ปี
11) พนักงานเก็บค่าโดยสารรถธรรมดา สาย 18 เพศหญิง อายุ 53 ปี
รัฐบาลไทย-ข่าวทำเนียบรัฐบาล-วธ.ร่วมเปิดการประชุมเชิงปฏิบัติการ “Translation and Terminology Consistency” (การแปลและความเหมาะสมในการใช้ศัพท์) โครงการจัดทำพระไตรปิฎก ฉบับภาษาอังกฤษ ตั้งเป้าแล้วเสร็จภายในปี 2567
วันจันทร์ที่ 16 พฤษภาคม 2565
วธ.ร่วมเปิดการประชุมเชิงปฏิบัติการ “Translation and Terminology Consistency” (การแปลและความเหมาะสมในการใช้ศัพท์) โครงการจัดทําพระไตรปิฎก ฉบับภาษาอังกฤษ ตั้งเป้าแล้วเสร็จภายในปี 2567
วธ.ร่วมเปิดการประชุมเชิงปฏิบัติการ “Translation and Terminology Consistency” (การแปลและความเหมาะสมในการใช้ศัพท์) โครงการจัดทําพระไตรปิฎก ฉบับภาษาอังกฤษ ตั้งเป้าแล้วเสร็จภายในปี 2567
วธ.ร่วมเปิดการประชุมเชิงปฏิบัติการ “Translation and Terminology Consistency”(การแปลและความเหมาะสมในการใช้ศัพท์) โครงการจัดทําพระไตรปิฎก ฉบับภาษาอังกฤษ ตั้งเป้าแล้วเสร็จภายในปี 2567
เมื่อเร็ว ๆ นี้ นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) ในนามของรัฐบาลไทย และรองประธานกรรมการ คนที่ 1 ในคณะกรรมการอุปถัมภ์โครงการจัดทําพระไตรปิฎก ฉบับภาษาอังกฤษ กล่าวเปิดการประชุมเชิงปฏิบัติการ เรื่อง “Translation and Terminology Consistency” (การแปลและความเหมาะสมในการใช้ศัพท์) โครงการจัดทําพระไตรปิฎก ฉบับภาษาอังกฤษ (Tipitaka English Version) เนื่องในวันวิสาขบูชา วันสากลของโลก ประจําปี พ.ศ. 2565 ณ ศูนย์ประชุมสหประชาชาติ ถนนราชดําเนินนอก กรุงเทพมหานคร และออนไลน์ผ่านสื่ออิเล็กทรอนิกส์ (Zoom)
นายอิทธิพล กล่าวว่า ปัจจุบันมีผู้นับถือพระพุทธศาสนาอยู่ทั่วโลกประมาณ 700 ล้านคน คิดเป็นอันดับที่ 4 ของประชากรทั่วโลก โดยมีจํานวนผู้นับถือส่วนใหญ่อยู่ในทวีปเอเชีย ดังนั้น จึงนับเป็นโอกาสอันดีที่จะมีการแปลพระไตรปิฎก เป็นภาษาอังกฤษ โดยใช้พระไตรปิฎก บาลีอักษรไทย ฉบับสยามรัฐ เป็นต้นฉบับในการแปล เพื่อเผยแผ่หลักธรรมคําสอนของพระสัมมาสัมพุทธเจ้าให้เข้าถึงประชาชนทั้งชาวไทยและชาวต่างประเทศ รวมทั้งร่วมสืบทอดพระพุทธศาสนาให้ดํารงอยู่อย่างมั่นคงทั้งในประเทศไทยและประชาคมโลก
รัฐมนตรีว่าการกระทรวงวัฒนธรรม ยังกล่าวอีกว่า เนื่องในโอกาสมหามงคลที่พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ได้เสด็จเถลิงถวัลยราชสมบัติ เป็นพระมหากษัตริย์ของประเทศไทย และประกาศพระองค์เป็นพุทธศาสนูปถัมภก นับได้ว่าเป็นสวัสดิมงคลแก่บ้านเมือง เป็นความปลื้มปีติอย่างล้นพ้นของพสกนิกรชาวไทยทั่วหล้า ถือเป็นเหตุการณ์สําคัญและศักดิ์สิทธิ์อย่างยิ่งที่จะต้องจารึกไว้ในประวัติศาสตร์ของชาติไทย ดังนั้น เพื่อถวายพระราชกุศลและเฉลิมพระเกียรติเนื่องในโอกาสมหามงคลดังกล่าว รัฐบาลไทยจึงได้ดําเนินโครงการจัดทําพระไตรปิฎก ฉบับภาษาอังกฤษ ซึ่งเป็นการร่วมกันระหว่างกระทรวงวัฒนธรรม มหาเถรสมาคม และสํานักงานพระพุทธศาสนาแห่งชาติ โดยเริ่มดําเนินการตั้งแต่ปี พ.ศ. 2562 และในปี พ.ศ. 2565 กระทรวงวัฒนธรรม (วธ.) โดยกรมการศาสนา (ศน.) ได้กําหนดกรอบและเป้าหมายการดําเนินงานแปลพระไตรปิฎกฯ เป็นภาษาอังกฤษให้แล้วเสร็จภายในปี พ.ศ. 2567 เพื่อร่วมเฉลิมฉลองเนื่องในโอกาสมหามงคลเฉลิมพระชนมพรรษา ครบรอบ 72 พรรษา ของพระบาทสมเด็จพระเจ้าอยู่หัว เพื่อให้ประชาชนชาวไทยและทั่วโลกได้รับทราบผลสําเร็จของการดําเนินงานอันสําคัญในครั้งนี้
รัฐบาลไทย-ข่าวทำเนียบรัฐบาล-ครม.เห็นชอบขยายพื้นที่เยียวยาผู้ประกอบการและลูกจ้างที่ได้รับผลกระทบจากมาตรการโควิดล่าสุด! จาก 10 จังหวัด เป็น 13 จังหวัด เพิ่มฉะเชิงเทรา ชลบุรี อยุธยา
วันอังคารที่ 20 กรกฎาคม 2564
ครม.เห็นชอบขยายพื้นที่เยียวยาผู้ประกอบการและลูกจ้างที่ได้รับผลกระทบจากมาตรการโควิดล่าสุด! จาก 10 จังหวัด เป็น 13 จังหวัด เพิ่มฉะเชิงเทรา ชลบุรี อยุธยา
ครม.เห็นชอบขยายพื้นที่เยียวยาผู้ประกอบการและลูกจ้างที่ได้รับผลกระทบจากมาตรการโควิดล่าสุด! จาก 10 จังหวัด เป็น 13 จังหวัด เพิ่มฉะเชิงเทรา ชลบุรี อยุธยา
(20  ก.ค. 64 )  นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงมติคณะรัฐมนตรี วันนี้ (20 ก.ค.2564) ว่า ที่ประชุมเห็นชอบการขยายขอบเขตมาตรการบรรเทาผลกระทบและให้ความช่วยเหลือแก่กลุ่มแรงงานและผู้ประกอบการที่อยู่ในพื้นที่สถานการณ์ควบคุมสูงสุดและเข้มงวดตามมติคณะรัฐมนตรีเมื่อ วันที่ 13 ก.ค. 64 ให้ครอบคลุมพื้นที่จากเดิม 10 จังหวัด เป็น 13 จังหวัด เพิ่มเติมจังหวัดฉะเชิงเทรา ชลบุรี และอยุธยา โดยยังคงกลุ่มลูกจ้างและผู้ประกอบการใน 9 กลุ่มกิจการที่ได้รับผลกระทบ อัตราการจ่ายและวิธีการจ่ายเงินเช่นเดิม เป็นระยะเวลา 1 เดือน
....
รัฐบาลไทย-ข่าวทำเนียบรัฐบาล-ข่าวดี WHO ยกระดับระบบดูแล "วัคซีนโควิด" ของไทยมีประสิทธิภาพ ระดับ 3
วันจันทร์ที่ 11 ตุลาคม 2564
ข่าวดี WHO ยกระดับระบบดูแล "วัคซีนโควิด" ของไทยมีประสิทธิภาพ ระดับ 3
....
องค์การอนามัยโลก หรือ WHO ประกาศให้ระบบการกํากับดูแลวัคซีนของไทย (Thailand's National Regulatory Authority (NRA) for vaccine) อยู่ในระดับที่ 3 ซึ่งสูงสุดเป็นอันดับ 2 (ระดับวัด 1 ถึง 4 สูงสุดคือระดับ 4) ของระบบการจําแนกประเภท ในการกํากับดูแลวัคซีนระดับชาติ ตามมาตรฐานขององค์การอนามัยโลก
.
โดยประเมินผ่านเครื่องมือ Global Benchmarking Tool (GBT) ที่คํานึงถึงคุณภาพ ความปลอดภัย และประสิทธิภาพ จึงถือว่าระบบการกํากับดูแลวัคซีนมีเสถียรภาพ มีการบูรณาการการทํางานอย่างเป็นระบบ
.
ที่ผ่านมา ไทยได้ปรับปรุงระบบการกํากับดูแลวัคซีนมาอย่างต่อเนื่องเพื่อให้เหมาะสมกับความต้องการวัคซีนภายในประเทศที่เพิ่มมากขึ้น โดยเฉพาะอย่างยิ่งโครงการสร้างภูมิคุ้มกันให้เด็ก สะท้อนถึงศักยภาพของไทยในการเป็นหน่วยงานที่ได้รับความไว้วางใจ สามารถส่งออกวัคซีนที่ผลิตภายในประเทศได้ รวมถึงมีส่วนสนับสนุนการจัดหาวัคซีนในระดับภูมิภาคและระดับโลก
.
ข้อมูลอ้างอิง :https://www.who.int/thailand/news/detail/06-10-2021-thailand-s-vaccine-regulatory-system-reaches-who-s-second-highest-level
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองปลัดฯ วรวรรณ เข้าร่วมประชุมสุดยอดผู้นำสตรีโลก (Global Summit of Women) ประจำปี 2565
วันศุกร์ที่ 24 มิถุนายน 2565
รองปลัดฯ วรวรรณ เข้าร่วมประชุมสุดยอดผู้นําสตรีโลก (Global Summit of Women) ประจําปี 2565
รองปลัดฯ วรวรรณ เข้าร่วมประชุมสุดยอดผู้นําสตรีโลก (Global Summit of Women) ประจําปี 2565
วันนี้ (23 มิถุนายน 2565) นางวรวรรณ ชิตอรุณ รองปลัดกระทรวงอุตสาหกรรม เข้าร่วมประชุมสุดยอดผู้นําสตรีโลก (Global Summit of Women) ประจําปี 2565 โดยมีพลเอกประยุทธ์ จันทร์โอชา นายกรัฐมนตรี เป็นประธานและกล่าวปาฐกถาพิเศษและเปิดการประชุม ณ โรงแรมเซ็นทาราแกรนด์ เซ็นทรัลเวิลด์
การประชุมสุดยอดผู้นําสตรีโลก (Global Summit of Women) ประจําปี 2565 กําหนดจัดขึ้นระหว่างวันที่ 23 - 25 มิถุนายน 2565 ณ กรุงเทพฯ ภายใต้หัวข้อหลัก “Women : Creating Opportunities in the New Reality” โดยมีผู้นําสตรีนานาชาติเข้าร่วมประชุมจากประมาณ 60 ประเทศ กว่า 600 คน โดยการประชุมดังกล่าวจะเป็นโอกาสที่ไทยจะใช้แสดงศักยภาพ ความมุ่งมั่น ความสามารถและความคิดสร้างสรรค์ในการเป็นเจ้าภาพจัดการประชุม และสร้างความเชื่อมั่นต่อเศรษฐกิจไทย โดยเน้นการพัฒนาเศรษฐกิจอย่างต่อเนื่อง ยั่งยืนและคํานึงถึงสิ่งแวดล้อม #กระทรวงอุตสาหกรรม 2565 #สุดยอดผู้นําสตรีโลก (Global Summit of Women) ประจําปี 2565
รัฐบาลไทย-ข่าวทำเนียบรัฐบาล-กรมทางหลวงชนบทสนับสนุนทางเข้าพื้นที่โครงการหลวงดอยอินทนนท์ จังหวัดเชียงใหม่ กว่า 17 กิโลเมตร เสร็จสมบูรณ์
วันอังคารที่ 19 กรกฎาคม 2565
กรมทางหลวงชนบทสนับสนุนทางเข้าพื้นที่โครงการหลวงดอยอินทนนท์ จังหวัดเชียงใหม่ กว่า 17 กิโลเมตร เสร็จสมบูรณ์
ส่งเสริมเศรษฐกิจการท่องเที่ยว อํานวยความสะดวกปลอดภัยในทุกฤดู ยกระดับคุณภาพชีวิตให้กับประชาชนอย่างยั่งยืน ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนทางหลวงชนบทสายแยกทางหลวงหมายเลข 1009 - บ้านขุนยะ อําเภอจอมทอง จังหวัดเชียงใหม่ เสร็จสมบูรณ์ สนับสนุนทางเข้าพื้นที่โครงการหลวงดอยอินทนนท์ ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รวมถึงเป็นการส่งเสริมการท่องเที่ยวเชิงธรรมชาติ ให้สามารถเข้าสู่พื้นที่โครงการหลวงดอยอินทนนท์ได้อย่างสะดวกรวดเร็วและปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม นอกจากนี้ยังสามารถใช้เป็นเส้นทางเข้าสู่พื้นที่โครงการหลวงห้วยส้มป่อย และโครงการฟาร์มตัวอย่างตามพระราชดําริบ้านขุนแตะได้อีกด้วย
กระทรวงคมนาคมได้มอบหมายให้ ทช. พิจารณาดําเนินการสนับสนุนการปรับปรุงถนนในพื้นที่โครงการหลวง เพื่อสนับสนุนภารกิจของมูลนิธิโครงการหลวง เป็นการบรรเทาความเดือดร้อนให้แก่ประชาชน เนื่องจากพื้นที่โครงการหลวงส่วนใหญ่ตั้งอยู่บริเวณภาคเหนือตอนบน เส้นทางบางส่วนเป็นถนนดินลูกรังและมีทางคับแคบ ส่งผลให้การคมนาคมขนส่งเป็นไปด้วยความยากลําบาก โดยเฉพาะในช่วงฤดูฝนเกษตรกรไม่สามารถลําเลียงผลผลิตออกสู่ตลาดได้ทันเวลา ทช. จึงได้ดําเนินการโครงการก่อสร้างถนนทางหลวงชนบทสายแยกทางหลวงหมายเลข 1009 - บ้านขุนยะ อําเภอจอมทอง จังหวัดเชียงใหม่ โดยมีจุดเริ่มต้นโครงการบริเวณบ้านขุนกลาง ดอยผาตั้ง (กม. ที่ 0+000) และสิ้นสุดโครงการบริเวณบ้านขุนยะ (กม. ที่ 17+611) รวมระยะทางทั้งสิ้น 17.611 กิโลเมตร ก่อสร้างเป็นถนนผิวจราจรคอนกรีตเสริมเหล็ก ขนาด 2 ช่องจราจร ผิวจราจรกว้าง 4 - 6 เมตร พร้อมก่อสร้างสะพาน 1 แห่ง ท่อเหลี่ยม ท่อระบายน้ําคอนกรีตเสริมเหล็ก ระบบระบายน้ําข้างทาง ราวเหล็กกันรถ และติดตั้งป้ายและเครื่องหมายจราจร ใช้งบประมาณในการก่อสร้าง 135.5 ล้านบาท ปัจจุบันโครงการได้ดําเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรเรียบร้อยแล้ว
รัฐบาลไทย-ข่าวทำเนียบรัฐบาล-รมว.พม. เปิดอบรม อพม. ตำบลท่าตาล จ.พิษณุโลก เพิ่มเครือข่ายจิตอาสาช่วยเหลือกลุ่มเปราะบางในพื้นที่
วันจันทร์ที่ 25 ตุลาคม 2564
รมว.พม. เปิดอบรม อพม. ตําบลท่าตาล จ.พิษณุโลก เพิ่มเครือข่ายจิตอาสาช่วยเหลือกลุ่มเปราะบางในพื้นที่
รมว.พม. เปิดอบรม อพม. ตําบลท่าตาล จ.พิษณุโลก เพิ่มเครือข่ายจิตอาสาช่วยเหลือกลุ่มเปราะบางในพื้นที่
วันที่ 23 ต.ค. 64นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานเปิดการอบรมอาสาสมัครพัฒนาสังคมและความมั่นคงของมนุษย์ (อพม.) ตําบลท่าตาล รุ่นที่ 30 จํานวน 100 คนพร้อมบรรยายพิเศษในหัวข้อ สิทธิสวัสดิการของภาครัฐที่ประชาชนควรรู้ ณ ศาลาวัดท่าตาล ตําบลท่าตาล อําเภอบางกระทุ่ม จังหวัดพิษณุโลก
นายจุติกล่าวว่า อาสาสมัครพัฒนาสังคมและความมั่นคงของมนุษย์ (อพม.) นับเป็นเครือข่ายสําคัญในพื้นที่ของกระทรวงการพัฒนาสังคมและความมั่นคงของมนุษย์ (พม.) ในการชี้เป้า เฝ้าระวัง และช่วยเหลือพี่น้องประชาชนและกลุ่มเปราะบาง ทั้งเด็ก เยาวชน ผู้สูงอายุ คนพิการ คนเร่ร่อน ไร้บ้านและผู้ด้อยโอกาส ที่ประสบปัญหาความเดือดร้อนทางสังคมและได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) อย่างทันท่วงที อีกทั้งช่วยเหลือดูแลพี่น้องประชาชนและกลุ่มเปราะบางให้สามารถเข้าถึงสิทธิและสวัสดิการจากภาครัฐอย่างทั่วถึง ทั้งนี้ จึงได้ส่งเสริมให้มี อพม.ครอบคลุมทุกหมู่บ้าน ในอัตรา อพม. 1 คน ต่อ 40 ครัวเรือน โดยวันนี้ ได้มีการอบรม อพม. ตําบลท่าตาล รุ่นที่ 30 โดยมีอาสาสมัครสาธารณสุขประจําหมู่บ้าน (อสม.) สนใจสมัครเข้าอบรมเป็น อพม. จํานวน 100 คน เพื่อเป็นพลังสําคัญของกระทรวง พม. ในการเป็นอาสาสมัครช่วยเหลือเพื่อนมนุษย์และสังคมด้วยความสมัครใจ โดยไม่หวังสิ่งตอบแทน
นายจุติกล่าวเพิ่มเติมว่า สําหรับการอบรม อพม. ครั้งนี้ จัดโดยศูนย์คุ้มครองคนไร้ที่พึ่งจังหวัดพิษณุโลก กรมพัฒนาสังคมและสวัสดิการ (พส.) เพื่อพัฒนาผู้ที่จะมาเป็น อพม.ให้มีความรู้พื้นฐานงานอาสาสมัครพัฒนาสังคม เป็นผู้มีคุณธรรม บุคลิกภาพ และเจตคติที่เหมาะสม สามารถทําหน้าที่ได้ตรงตามความต้องการของพื้นที่และชุมชน ในการชี้เป้า เฝ้าระวัง ตลอดจนให้การช่วยเหลืออย่างทันท่วงทีโดยมีการบรรยายให้ความรู้สําคัญ ดังนี้ 1) "สิทธิสวัสดิการของภาครัฐที่ประชาชนควรรู้" โดยนายจุติ ไกรฤกษ์ รัฐมนตรีว่าการกระทรวง พม. 2) "ระเบียบ อพม. ในการทํางาน" โดยนายโชคชัย วิเชียรชัยยะ รองอธิบดีกรมพัฒนาสังคมและสวัสดิการ 3) "การให้ความช่วยเหลือเบื้องต้น และการประสานส่งต่อ" และ "แบบคําขอรับความช่วยเหลือผู้ประสบปัญหาทางสังคมกระทรวงการพัฒนาสังคมและความมั่นคงของมนุษย์" โดยศูนย์คุ้มครองคนไร้ที่พึ่งจังหวัดพิษณุโลก (ศคพ.พล.) และ4) "บทบาท อพม.ในการทํางาน" โดยนางสาวมุธิตา ทองคํานุช อพม.จังหวัดพิษณุโลก
รัฐบาลไทย-ข่าวทำเนียบรัฐบาล-คปอ.รฟม. ลงตรวจ โครงการรถไฟฟ้าสายสีชมพู ช่วงแคราย - มีนบุรี
วันพุธที่ 15 มิถุนายน 2565
คปอ.รฟม. ลงตรวจ โครงการรถไฟฟ้าสายสีชมพู ช่วงแคราย - มีนบุรี
พื้นที่ปฎิบัติงานก่อสร้าง เน้นความปลอดภัยสูงสุด
การรถไฟฟ้าขนส่งมวลชน แห่งประเทศไทย (รฟม.) กระทรวงคมนาคมโดยคณะกรรมการความปลอดภัย อาชีวอนามัย และสภาพแวดล้อมในการทํางาน (คปอ.) นําคณะเจ้าหน้าที่ตรวจติดตามงานด้านอาชีวอนามัย และความปลอดภัยในการก่อสร้างของโครงการรถไฟฟ้าสายสีชมพู ช่วงแคราย - มีนบุรี ตั้งแต่บริเวณ สถานีแคราย (PK02) สถานีสนามบินน้ํา (PK03) และสถานีสามัคคี (PK 04) เพื่อตรวจสอบการปฏิบัติงานก่อสร้างให้เป็นไปตามมาตรการความปลอดภัย และตรวจสอบอุปกรณ์ต่าง ๆ ให้มีความพร้อมสมบูรณ์ในการใช้งานอย่างปลอดภัยอยู่เสมอ
ทั้งนี้ รฟม. ยังคงกําชับเจ้าหน้าที่ทุกคนให้ปฏิบัติตามมาตรการด้านความปลอดภัย ในการก่อสร้างอย่างเคร่งครัด โดยเฉพาะอย่างยิ่ง มาตรการด้านความปลอดภัยในการทํางานบนที่สูง และการดําเนินงานภายใต้มาตรการป้องกันควบคุมโรค ภายในพื้นที่เฉพาะ (Bubble and Seal) และการเดินทางเคลื่อนย้ายระหว่างที่พักและสถานที่ทํางาน ภายใต้การกํากับควบคุม (Sealed Route) ที่กระทรวงสาธารณสุข หรือทางราชการกําหนด รวมทั้ง การเตรียมเพิ่มความถี่ของการจัดรถฉีดพรมน้ําในพื้นที่ก่อสร้าง เพื่อลดค่าฝุ่น PM 2.5 เพื่อให้การดําเนินงานก่อสร้างโครงการมีความปลอดภัยแก่ประชาชนมากที่สุด สอดคล้องตาม “ปฏิญญาว่าด้วยความปลอดภัยในการก่อสร้าง โครงการระบบรถไฟฟ้าขนส่งมวลชน Zero Fatal Accident” โดยประชาชนสามารถติดตามสอบถามข้อมูลความคืบหน้าการดําเนินงานโครงการ ได้ที่เว็บไซต์ www.mrta-pinkline.com และ Line : @MRTPinkLine และ FB :โครงการรถไฟฟ้าสายสีชมพู ช่วงแคราย - มีนบุรี
รัฐบาลไทย-ข่าวทำเนียบรัฐบาล-สำนักงานสลากฯ จัดประชุมเพื่อคัดเลือกตัวแทนจำหน่าย "สลาก 80" ภาคใต้ ที่สงขลา-สุราษฎร์ธานี
วันจันทร์ที่ 23 พฤษภาคม 2565
สํานักงานสลากฯ จัดประชุมเพื่อคัดเลือกตัวแทนจําหน่าย "สลาก 80" ภาคใต้ ที่สงขลา-สุราษฎร์ธานี
ผู้อํานวยการสํานักงานสลากกินแบ่งรัฐบาล ชี้แจงหลักเกณฑ์และเงื่อนไขให้กับตัวแทนจําหน่ายสลากในภาคใต้ ที่สนใจสมัครเข้าร่วมโครงการ "สลาก 80" เป็นวันแรก ในการนี้ ปลัดจังหวัดสงขลา ร่วมการประชุมดังกล่าวด้วย ณ หอประชุม จ.สงขลา อ.เมือง จ.สงขลา
วันนี้ (21 พฤษภาคม 2565) เวลา 13.00 น.​ ที่หอประชุมจังหวัดสงขลา อําเภอเมือง จังหวัดสงขลา สํานักงานสลากกินแบ่งรัฐบาล โดย พันโท หนุน ศันสนาคม ผู้อํานวยการ เป็นประธานการประชุมชี้แจงหลักเกณฑ์และเงื่อนไขให้กับตัวแทนจําหน่ายสลากในภาคใต้ ที่สนใจสมัครเข้าร่วมโครงการ "สลาก 80" เป็นวันแรก ในการนี้ นายจรัญ จันทรปาน ปลัดจังหวัดสงขลา ให้เกียรติเข้าร่วมการประชุมดังกล่าวด้วย
ผู้อํานวยการสํานักงานสลากกินแบ่งรัฐบาล กล่าวว่า การจัดประชุมตัวแทนจําหน่ายภาคใต้ ที่สมัครเข้าร่วมโครงการ "สลาก 80" ในครั้งนี้ จัดขึ้น 2 วัน โดยจะแบ่งเป็นการประชุมตัวแทนจําหน่ายภาคใต้ตอนล่างและภาคใต้ตอนบน รวม 14 จังหวัด มีตัวแทนจําหน่ายสนใจสมัครเข้าร่วมโครงการกว่า 400 ราย สําหรับในวันนี้ เป็นการประชุมตัวแทนจําหน่ายจากจังหวัดต่างๆ ของภาคใต้ตอนล่าง ได้แก่ สงขลา ยะลา ปัตตานี นราธิวาส ตรัง สตูล และพัทลุง ส่วนในวันพรุ่งนี้ จะเดินทางไปที่ศูนย์กลางการประชุมสัมมนาภาคใต้ตอนบน จังหวัดสุราษฎร์ธานี เพื่อจัดประชุมตัวแทนจําหน่ายจาก สุราษฎร์ธานี ชุมพร ระนอง นครศรีธรรมราช ภูเก็ต กระบี่ และพังงา ทั้งนี้ หลังจากดําเนินการคัดเลือกเรียบร้อยแล้ว จะเข้าสู่กระบวนการจัดทําสัญญาต่อไป
พันโท หนุน ศันสนาคม กล่าวต่อไปอีกว่า โครงการ "สลาก 80" เป็นหนึ่งในหลายๆ มาตรการที่สํานักงานสลากกินแบ่งรัฐบาลได้วางแนวทางไว้ โครงการนี้ มุ่งหมายให้ประชาชนสามารถซื้อสลากในราคา 80 บาทจากจุดจําหน่ายที่กระจายอยู่ทั่วประเทศ โดยตัวแทนจําหน่ายที่เข้าร่วมโครงการ จะได้รับสลากไปจําหน่ายจุดละไม่เกิน 25 เล่ม หรือ 2,500 ฉบับ ซื้อขายผ่านแอปพลิเคชันเป๋าตัง และถุงเงิน ปัจจุบันมีจุดจําหน่ายตามโครงการ "สลาก 80" ให้บริการแล้ว จํานวน 362 จุดในกรุงเทพมหานคร ปริมณฑลภาคกลาง ภาคตะวันออกเฉียงเหนือ และภาคตะวันออก ส่วนภาคเหนืออยู่ระหว่างการจัดทําสัญญาและหลังจากประชุมคัดเลือกตัวแทนจําหน่ายในภาคใต้ครั้งนี้เรียบร้อยแล้ว จะมีการทําสัญญาเพื่อจําหน่ายสลากตามโครงการ คาดว่าเดือนกรกฎาคม 2565 จะมีจุดจําหน่ายโครงการ "สลาก 80" ทั่วทุกภูมิภาคทั่วประเทศ
สําหรับโครงการและมาตรการต่างๆ ที่สํานักงานสลากฯ ดําเนินการเพื่อแก้ไขปัญหาสลากเกินราคา ซึ่งมีหลายมาตรการประกอบกัน ทั้งมาตรการระยะสั้น ระยะกลาง และระยะยาวนั้น มีความคืบหน้าไปมาก นอกเหนือจากโครงการสลาก 80 ซึ่งกระจายจุดจําหน่ายสลากทั่วประเทศแล้ว ยังมีโครงการลงทะเบียนผู้ซื้อ-จองล่วงหน้า เพื่อให้ผู้ขายจริงได้เข้าถึงสลากโดยตรงจากสํานักงานสลากฯ ในส่วนของมาตรการระยะกลาง คือ โครงการจําหน่ายสลากผ่านแพลตฟอร์มจําหน่ายของสํานักงานฯ หรือ โครงการสลากดิจิทัลก็จะเริ่มงวด 16 มิถุนายน 2565 เป็นงวดแรก จํานวนสลากที่จะจําหน่าย 5 ล้านฉบับ การซื้อขายผ่านแอปเป๋าตัง ถุงเงิน ขณะนี้ การทําสัญญาตัวแทนจําหน่ายสลากดิจิทัลใกล้แล้วเสร็จ และในส่วนของมาตรการระยะยาว คือ การออกผลิตภัณฑ์ใหม่ สํานักงานสลากฯ ได้เตรียมการศึกษาผลกระทบทางสังคม และจะเริ่มลงพื้นที่เพื่อรับฟังความคิดเห็นประชาชน ในเร็วๆ นี้
รัฐบาลไทย-ข่าวทำเนียบรัฐบาล-เช็กเลย! พณ. ขายหมูราคาส่ง 130 บาท/กก. 667 จุดทั่วประเทศ ถึงสิ้นปี
วันพฤหัสบดีที่ 25 พฤศจิกายน 2564
เช็กเลย! พณ. ขายหมูราคาส่ง 130 บาท/กก. 667 จุดทั่วประเทศ ถึงสิ้นปี
....
เริ่มแล้วสําหรับจุดขายเนื้อหมูราคาถูก 130 บาท/กก. ถูกกว่าราคาปลีกในท้องตลาด 20% ตั้ง 667 จุดทั่วประเทศ ประกอบด้วย กทม. และปริมณฑล 116 จุด ภาคเหนือ 206 จุด ภาคกลาง 140 จุด ภาคตะวันออกเฉียงเหนือ 83 จุด และภาคใต้ 122 จุด ตรวจสอบจุดจําหน่ายได้ที่เว็บไซต์กรมการค้าภายใน คลิก >>https://bit.ly/3cOqhgF
.
สําหรับ กทม. ยังมีรถโมบายขายผัก 17ชนิดในราคาส่งด้วย ซึ่งประชาชนสามารถติดตามตําแหน่งของรถโมบายได้ทาง แอปพลิเคชันไลน์ @Mobilepanich โดยทั้งจุดจําหน่ายและรถโมบาย ดําเนินการถึงวันที่ 31 ธ.ค. 64 และติดตามสถานการณ์ราคาจนกว่าจะกลับสู่สภาวะปกติ จึงจะยุติการจําหน่าย เพื่อเป็นทางเลือกในช่วงที่เกิดภาระแก่ประชาชนโดยไม่แทรกแซงกลไกตลาด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.เกษตรฯ เตรียมกำหนดให้ปี 2566
วันจันทร์ที่ 8 สิงหาคม 2565
รมว.เกษตรฯ เตรียมกําหนดให้ปี 2566
มีนโยบายสําคัญในการสร้างความเข้มแข็งให้กับแม่บ้านเกษตรกร หนุนตลาดออนไลน์จําหน่ายผลิตภัณฑ์กลุ่มแม่บ้านเกษตรกร และร่วมออกบูธในงานเกษตรสร้างชาติ
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ อนุญาตให้คณะกรรมการกลุ่มแม่บ้านเกษตรกรระดับประเทศ เข้าพบ เพื่อหารือถึงแนวทางการขับเคลื่อนการดําเนินงานของกลุ่มแม่บ้านเกษตรกร โดยมีนายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ นายเข้มแข็ง ยุติธรรมดํารง อธิบดีกรมส่งเสริมการเกษตร และผู้บริหารกระทรวงเกษตรและสหกรณ์ เข้าร่วม ณ ห้องประชุมกระทรวงเกษตรและสหกรณ์
สําหรับการหารือในครั้งนี้ รัฐมนตรีว่าการกระทรวงเกษตรและสหกรณ์ได้มอบหมายให้กรมส่งเสริมการเกษตรดําเนินการจัดประชุมในระดับประเทศ เพื่อให้เป็นการเริ่มต้นการฟื้นฟูแม่บ้านเกษตรกรและถือเป็นการประชาสัมพันธ์สร้างการรับรู้ให้กับประชาชนทั่วไปได้รับทราบแนวทางการดําเนินงานด้วย โดยในปี 2566 จะกําหนดเป็นนโยบายสําคัญของกระทรวงเกษตรฯ เพื่อสร้างความเข้มแข็งให้กับแม่บ้านเกษตรกร และสามารถขับเคลื่อนการดําเนินงานได้อย่างเป็นรูปธรรม
นอกจากนี้ ในส่วนของด้านการตลาด จะหารือหน่วยงานที่เกี่ยวข้องเพื่อเพิ่มช่องทางออนไลน์ โมเดิร์นเทรด หรือการออกบูธต่าง ๆ ให้มากยิ่งขึ้น รวมถึงการจัดโซนสําหรับการออกร้านของแม่บ้านเกษตรกรในงานเกษตรสร้างชาติด้วย อย่างไรก็ตาม ในส่วนของการสนับสนุนในเรื่องเครื่องไม้เครื่องมือในการแปรรูปผลิตภัณฑ์ ได้มอบหมายให้กรมส่งเสริมการเกษตรจัดสรรงบประมาณ และบูรณาการร่วมกับหน่วยงานที่เกี่ยวข้อง ดําเนินการสร้างความเข้มแข็งให้กับกลุ่มแม่บ้านเกษตรกรต่อไป
รัฐบาลไทย-ข่าวทำเนียบรัฐบาล-นายกรัฐมนตรีพบปะชุมชนไทยและนักศึกษาไทยในซาอุดีอาระเบีย
วันพุธที่ 26 มกราคม 2565
นายกรัฐมนตรีพบปะชุมชนไทยและนักศึกษาไทยในซาอุดีอาระเบีย
เชื่อมั่นการเยือนครั้งนี้จะส่งเสริมความสัมพันธ์ไทย-ซาอุดีอาระเบียทุกระดับ ยืนยันความสัมพันธ์ระดับประชาชนจะผลักดันต่อยอดความสัมพันธ์ทวิภาคี
วันนี้ (25 มกราคม 2565) เวลา 17.45 น. ตามเวลาท้องถิ่นกรุงริยาด (เท่ากับเวลา 21.45 น. ตามเวลาประเทศไทย) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กระทรวงกลาโหม พร้อมคณะ เดินทางไปเยี่ยมชมเขตอัล-ตุรออิฟ เมืองดีรียะฮ์ (Al-Turaif District, Diriyah) เมืองมรดกโลกสําคัญของซาอุดีอาระเบีย
โฆษกประจําสํานักนายกรัฐมนตรีกล่าวว่า เมืองดีรียะฮ์ (Diriyah) เมืองอารยธรรมโบราณ ซึ่งตั้งอยู่ห่างจากเมืองหลวงกรุงริยาด ประมาณ 25 นาที โดยเป็นเมืองอารยธรรมโบราณซึ่งมีอายุกว่า 300 ปี และเป็นเมืองสําคัญในคาบสมุทรอาหรับ ในอดีตเป็นศูนย์กลางของการค้าขายและสัญจรที่สําคัญ สําหรับผู้ที่จะเดินทางไปแสวงบุญเพื่อประกอบพิธีฮัจย์ ทั้งนี้ เมืองดีรียะฮ์มีความสําคัญในฐานะศูนย์กลางการปกครอง และสถานที่ประทับของราชวงศ์ อัลซาอุ (Al Saud) ในอดีตกาลก่อนที่จะมีการก่อตั้งราชอาณาจักรซาอุดีอาระเบียในปี 2475 ทั้งนี้ ในปี 2010 UNESCO ได้ขึ้นทะเบียนเขตอัล-ตุรออิฟ เมืองดีรียะฮ์ ให้เป็นมรดกโลก สะท้อนให้เห็นถึงอารยธรรมโบราณและวิถีชีวิตของชนเผ่าอาหรับ รัฐบาลซาอุดีอาระเบียได้ดัดแปลงอาคารบางแห่งในเมืองดีรียะฮ์ให้เป็นพิพิธภัณฑ์สําหรับจัดแสดงโบราณวัตถุต่างๆ ที่สะท้อนวิถีชีวิตของซาอุดีฯ ในอดีต
ภายหลังเสร็จสิ้นการเยี่ยมชมเมืองดีรียะฮ์ ในช่วงค่ํา นายกรัฐมนตรีและคณะเดินทางยังสถานเอกอัครราชทูต ณ กรุงริยาด โดยนายกรัฐมนตรีได้ปลูกต้นประดู่ จํานวน 1 ต้น หน้าอาคารสถานเอกอัครราชทูต ณ กรุงริยาด เพื่อเป็นที่ระลึก พร้อมร่วมงานเลี้ยงอาหารค่ํา ซึ่งนายสธน เกษมสันต์ ณ อยุธยา อุปทูต ณ กรุงริยาด เป็นเจ้าภาพ เพื่อเป็นเกียรติแก่นายกรัฐมนตรีและคณะ ในโอกาสนี้ นายกรัฐมนตรียังได้เยี่ยมชมสถานเอกอัครราชทูต ณ กรุงริยาด พร้อมพบปะชุมชนไทยและนักศึกษาไทยในราชอาณาจักรซาอุดีอาระเบียอีกด้วย
ภายหลังเสร็จสิ้น งานเลี้ยงอาหารค่ํา เวลา 21.30 น. ตามเวลาท้องถิ่นกรุงริยาด นายกรัฐมนตรีและคณะ ออกเดินทางจากราชอาณาจักรซาอุดีอาระเบีย กลับประเทศไทย โดยเดินทางถึงประเทศไทยวันที่ 26 มกราคม 2565 เวลา 8.40 น. ตามเวลาประเทศไทย